C 177/34
MT
Il-Ġurnal Uffiċjali tal-Unjoni Ewropea
17.5.2023
It-Tlieta 13 ta’ Diċembru 2022
88.
Jistieden lill-Istati Membri jimplimentaw id-Direttiva dwar il-bilanċ bejn ix-xogħol u l-ħajja privata għall-ġenituri u l-indokraturi, li tintroduċi allowance ta' liv tal-indokraturi ta' ħamest ijiem tax-xogħol kull sena; jinsisti li għandhom jiġu kkunsidrati arranġamenti speċjali għal-liv tal-indokraturi, il-liv tal-paternità, il-liv tal-ġenituri u sigħat tax-xogħol flessibbli għall-ġenituri f'sitwazzjonijiet partikolarment żvantaġġati, bħal dawk li għandhom diżabilità jew li huma ġenituri ta' tfal b'diżabilità jew mard fit-tul, mingħajr ebda riperkussjoni mill-impjegatur; 89.
Jistieden lill-Istati Membri jiżguraw kundizzjonijiet tax-xogħol u tal-għajxien aħjar, inkluż permezz ta' pagi minimi adegwati u miżuri ta' trasparenza fil-pagi, inaqqsu d-differenza fil-pagi tal-persuni b'diżabilità u jiksbu tkabbir inklużiv u sostenibbli fis-suq tax-xogħol; jisħaq fuq l-importanza li d-direttiva dwar il-pagi minimi u dik dwar it-trasparenza fil-pagi jiġu adottati malajr, direttivi li jrid japplikaw bis-sħiħ għall-persuni b'diżabilità; 90.
Jistieden lill-Kummissjoni tiżviluppa u tippromwovi qafas legali Ewropew għal intrapriżi inklużivi bl-għan li jinħoloq impjieg permanenti għall-persuni b'diżabilità; o o 91.
o
Jagħti struzzjonijiet lill-President tiegħu biex tgħaddi din ir-riżoluzzjoni lill-Kunsill u lill-Kummissjoni.